El Plenari és l'òrgan màxim de decisió del CoNCA.
(Sitges, 1954) Escriptora, gestora cultural i curadora d'exposicions.
És llicenciada en Filologia Catalana i diplomada en Biblioteconomia i Documentació.
Ha publicat una quarantena d'obres sobre art, literatura, historia cultural, recerca i creació literària.
Directora-gerent del Consorci del Patrimoni de Sitges, Museus de Sitges (2011 – febrer 2019), ha estat comissària de l' Any Ramon Casas (2016-2017) i del Centenari de Maricel 1918-2018.
(Senet -Alta Ribagorça-, 1959) Gestora cultural de l'àmbit de les arts escèniques.
Va ser directora del Teatre Municipal de l'Escorxador de Lleida del 1998 fins el 2015.
Després de molts anys treballant per les arts escèniques des de l'administració local ha endegat un projecte personal com a gestora cultural independent dins de l'àmbit escènic: elabora continguts i duu a terme comissariats i acompanyaments de projectes escènics.
(Barcelona, 1949) Llicenciat en Geografia i Història i especialista en polítiques culturals i educatives de les arts. Des del 1983 fins al 1999, va ser coordinador de Cultura de la Diputació de Barcelona.
El 1985, com a secretari de cultura del PSC, va ser un dels impulsors del Pacte Cultural proposat pel conseller Joan Rigol.
Entre el 2002 i el 2014, va ser director general de l'Institut del Teatre.
És professor del Màster de Producció i Comunicació Cultural de Blanquerna (Universitat Ramon Llull).
Actualment és gerent del Casal Societat La Principal de Vilafranca del Penedès i fins el maig de 2019 ha estat el president de la Federació d'Ateneus de Catalunya.
Des de la seva creació, a l'any 2014, ha estat vocal del Consell de l'Associacionisme Cultural Català, el màxim òrgan consultiu del Departament de Cultura en relació amb la cultura popular, la dinamització sociocultural i l'associacionisme cultural.
(Barcelona,1951) Director titular de les orquestres Simfònica de Balears, Simfònica del Vallès (Catalunya), Sinfónica de Tenerife i Filarmónica de Málaga (Espanya), Orchestre de Picardie (França) i Daejeon Philharmonic (Corea del Sud).
El seu catàleg discogràfic inclou obres de Balada, Beethoven, Bernstein, de Falla, Fauré, Gerhard, Ginastera, Guinjoan, Honegger, Lavista, Milhaud, Nillni, Poulenc, Rodrigo, Schumann, Txaikovski i Weill.
(Barcelona, 1968) Gestora cultural de l'àmbit de l'edició.
És llicenciada en Història, diplomada en Ciències Religioses i màster en Gestió Cultural.
Va treballar per al COOB'92 organitzant els serveis religiosos i bastint el que havia de ser el Centre Abraham de la Vila Olímpica i al Museu del Ferrocarril de Vilanova i la Geltrú.
Des del 1998 treballa a L'Avenç i actualment n'és editora.
És membre dels patronats de la Fundació Joan Maragall i de la Fundació Catalunya Religió.
És la presidenta de l'associació d'editorials independents Llegir en Català, un grup d'editorials dels Països Catalans que publiquen a favor de la cultura i la literatura catalana.
(Barcelona, 1963) Productora cinematogràfica.
Fundadora de Distinto Films, ha produït una vintena de pel·lícules entre les que destaquen Yo (2005), Els nens salvatges (2012), El Gran Vázquez (2010), Clara Campoamor, La dona oblidada (2011), La Xirgu (2015), La llum d'Elna (2017) i La Dona del Segle (2019).
Totes elles premiades en festivals nacionals i internacionals.
És la presidenta de DONES VISUALS, entitat constituïda el 2017 per defensar, promoure i fer efectiva la presència de les dones al sector audiovisual.
Ha estat vicepresidenta de PROA - Productors Audiovisuals Federats, i actualment, és membre de la junta directiva.
Col·labora amb diferents universitats impartint classes de producció audiovisual.